4. ΑΝΑΓΚ. ΝΟΜΟΣ υπ’ αριθ. 73 της 26 Αυγ. /5 Σεπτ. 1936 Περί του διδακτικού προσωπικού της Αναργυρείου και Κοργιαλενείου Σχολής Σπετσών. Άρθρ.1.-Το εξ Ελλήνων υπηκόων διδακτικόν προσωπικόν της Αναργυρείου Κοργιαλενείου Σχολής Σπετσών, διοριζόμενον δια Β.Δ/τος, προκαλουμένου υπό του Υπουργού Θρησκευμάτων και Παιδείας, μετά πρότασιν της Διοικητικής επιτροπής της Σχολής ταύτης, εκ των εχόντων, τα κατά τους κειμένους νόμους προσόντα, κέκτηται τα αυτά δικαιώματα αυξήσεως μισθού και προαγωγής και τας αυτάς υποχρεώσεις με το διδακτικόν προσωπικόν των δημοσίων σχολείων. Ο έλεγχος του διδακτικού προσωπικού ενεργείται, τη αιτήσει της Εκτελεστικής Επιτροπής της Σχολής, υπό του αρμοδίου Γενικού επιθεωρητού. Άρθρ.2.-Η μετάθεσις, η πειθαρχική τιμωρία και η απόλυσις του ως άνω προσωπικού ενεργείται τη προτάσει της Διοικητικής Επιτροπής της Αναργυρείου και Κοργιαλενείου Σχολής Σπετσών, συμφώνως εν τοις δημοσίοις σχολείοις εκπαιδευτικούς λειτουργούς διατάξεις. Επιτρέπεται, ίνα, δι’ Υπουργικής αποφάσεως εκδιδομένης μετά πρότασιν της Διοικητικής Επιτροπής της Αναργυρείου Σχολής Σπετσών και γνωμοδότησιν του Εκπαιδευτικού Συμβουλίου, χορηγείται άδεια παρεκκλίσεως από των κειμένων διατάξεων όσον αφορά τα διδακτέα μαθήματα, την βαθμολογικήν αξίαν αυτών, τας ώρας διδασκαλίας και την οργάνωσιν της Σχολής Σπετσών. Άρθρ.3.-Πρότασις της Διοικητικής Επιτροπής της Αναργυρείου και Κοργιαλενείου Σχολής Σπετσών, εφ’ ης δεν ανεκοινώθη απόφασις του Υπουργείου εντός ενός μηνός από της υποβολής της εις αυτό, είναι αυτοδικαίως εκτελεστή. Άρθρ.4.-Δια το ήδη υπηρετούν εν τη Σχολή διδακτικόν προσωπικόν θα εφαρμοσθούν αι διατάξεις του 1ου άρθρου του παρόντος. Άρθρ.5.-Καταργείται πάσα διάταξις αντικειμένη εις το παρόν, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 